సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
నాగబాబులా నేను రియాక్ట్ అవ్వను: చిరంజీవి
తను హర్ట్ అయ్యాడు.. రియాక్ట్ అయ్యాడు. మేము కూడా బాధ పడతాం కానీ రియాక్ట్ అవ్వం. కానీ తను స్పాంటేనియస్‌గా స్టేజ్ మీద మాట్లాడేశాడు. నేనైతే అసలు రియాక్ట్ అవ్వను..
TNN | Updated:
Jan 9, 2017, 04:24PM IST
మెగాస్టార్ చిరంజీవి పరిచయం అక్కర్లేని పేరు. 149 సినిమాలు పూర్తిచేసి 150వ మెట్టు ఎక్కబోతున్న ఘనత ఆయనకు సొంతం. దాదాపు తొమ్మిదేళ్ల విరామం తరవాత మేకప్ వేసుకున్న చిరంజీవి సంక్రాంతి కానుకగా 'ఖైదీ నెంబర్ 150' సినిమాతో ప్రేక్షకులను అలరించడానికి జనవరి 11న వస్తున్నారు. ఈ సంధర్భంగా అంజనీ పుత్రుడితో జరిపిన కొన్ని ముచ్చట్లు..
'కత్తి' ఎన్నుకోవడానికి కారణం ఏంటి? రీమేక్ సినిమా సేఫ్ జోన్ అనుకున్నారా?
నేను రీఎంట్రీ ఇచ్చే సినిమా కోసం సంవత్సరం కాలంగా కథలు వింటూనే ఉన్నాను. అన్నీ కమర్షియల్ సినిమాలు. అరవై, డెబ్బై శాతం నచ్చేవి. కానీ ఎందుకో తృప్తి అనుపించేది కాదు. మరో పక్క సమయం అయిపోతుంది. అప్పుడు నేను కత్తి సినిమా చూశాను. ఎలా చూసినా కథ సంతృప్తికరంగా అనిపించింది. ఠాగూర్, స్టాలిన్ లాంటి సోషల్ మెసేజ్ ఉన్న సినిమా చేయాలనుకున్నాను. కత్తి సినిమాలో కమర్షియల్ ఎలిమెంట్స్&zwnj;తో పాటు సోషల్ మెసేజ్ కూడా ఉంది. అందుకే ఈ కథ నాకు యాప్ట్ అనిపించింది. రీమేక్ సేఫ్ జోన్ అని కాదు.. కథ నచ్చి సినిమా చేశాను. అయినా రీమేక్&zwnj;లు చేయడంలో ఎలాంటి తప్పు లేదు.
మళ్లీ సినిమాల్లోకి రావాలనే ఆలోచన ఎలా వచ్చింది?
రాజకీయంగా వచ్చిన స్తబ్ధత కారణంగా కాస్త సమయం దొరికింది. అమితాబ్, రజినీకాంత్ వంటి వారు నేను మళ్లీ సినిమాల్లోకి రావాలని పలు కార్యక్రమాల్లో అన్నారు. నా అభిమానులు కూడా కోరుకునేది అదే. అలాంటప్పుడు నేను ఎందుకు చేయకూడదు అనుకున్నాను. షూటింగ్&zwnj;లో లైట్స్, కెమెరా ఇలా చూస్తూ ఉంటే 'ఇది కదా.. మన ఎరెనా' అనిపించింది.
ఈ పదేళ్లలో ఇండస్ట్రీలో చాలా మార్పులొచ్చాయి. మీకు ఎలా అనిపిస్తుంది?
ఈ పదేళ్లలో సినిమా అర్థం మారిపోయింది. మొత్తం డిజిటల్ టెక్నాలజీ వచ్చేసింది. ఫిల్మ్, క్లాప్ అనే సౌండ్స్ వినిపించడం లేదు. స్క్రీన్ మీద ప్రతిదీ ఎన్హాన్సింగ్&zwnj;గా కనిపిస్తుంది. తప్పులు చేసినా అలానే కనిపిస్తాయి. మార్పు రావడంలో తప్పేమీ లేదు.
చాలా విరామం తరువాత వస్తున్నాననే టెన్షన్ మీలో ఏమైనా ఉందా?
వంద సినిమాలు చేసినా.. నూట యాభై సినిమాలు చేసినా.. పోటీ ఉన్నప్పుడు చిన్న స్ట్రెస్ అనేది కచ్చితంగా ఉంటుంది. కానీ ఈ సబ్జెక్ట్ మీద చాలా నమ్మకం ఉంది. ఔట్ పుట్ చూసుకున్న తరువాత నమ్మకం మరింత పెరిగింది.
కథలో ఏమైనా మార్పులు చేశారా?
ఒరిజినల్ కథలో ఒకటి రెండు ఎపిసోడ్స్&zwnj;ను నాకు తగిన విధంగా మార్పులు చేశారు. తమిళంలో రాజకీయాలను టచ్ చేశారు. తెలుగులో వచ్చేసరికి రాజకీయం ఉండదు. కార్పోరేట్ సంస్థలు రైతులను ఎలా మోసం చేస్తున్నాయని చూపించాం. తమిళంలో కామెడీ ట్రాక్ ఉండదు. తెలుగులో క్రియేట్ చేశాం. కమర్షియల్&zwnj;గా కొన్ని జత చేశాం. ట్రీట్మెంట్ ఫాస్ట్ బేస్&zwnj;లో ఉంటుంది.
యంగ్ లుక్ కోసం ఎలాంటి జాగ్రత్తలు తీసుకున్నారు?
నా ట్రైనర్, డైటీషియన్ రెండూ చరణే. ఎలాంటి ఫుడ్ తీసుకోవాలి.. ప్రోటీన్స్ ఎంత తీసుకోవాలి.. ఇలా ప్రతి విషయంలో తనే కేర్ తీసుకున్నాడు. నిర్మాత కదా.. తన హీరోను తనే రెడీ చేశాడు. నా వరకు మనసు ప్రశాంతంగా ఉంచుకుంటాను. దానికి ఆహారపు అలవాట్లు, వ్యాయామం సహకరించాయి.
ప్రస్తుతం ఫస్ట్ డే కలెక్షన్స్, వన్ వీక్ కలెక్షన్స్ ఇలా వచ్చేశాయి.. ఆ ఒత్తిడి ఏదైనా మీ మీద ఉందా?
నిజం చెప్పాలంటే నాకు అసలు ప్రొడక్షన్ వైపు కానీ డిస్ట్రిబ్యూషన్ వైపు గాని అవగాహన లేదు. నాకు సినిమా వరకు మాత్రమే హద్దులు తెలుసు. కమర్షియల్ పద్దులు తెలియవు. ఆ పద్దులు చరణ్&zwnj;కు తెలుసు. అందుకే నిర్మాత అయ్యాడు. నిర్మాతకు ఉండాల్సిన క్లారిటీ తనకు ఉంది.
నాగబాబు ప్రీరిలీజ్ ఫంక్షన్&zwnj;లో అలా మాట్లాడటం కరెక్ట్ అంటారా?
తను హర్ట్ అయ్యాడు.. రియాక్ట్ అయ్యాడు. మేము కూడా బాధ పడతాం కానీ రియాక్ట్ అవ్వం. కానీ తను స్పాంటేనియస్&zwnj;గా స్టేజ్ మీద మాట్లాడేశాడు. నేనైతే అసలు రియాక్ట్ అవ్వను.. ఎందుకంటే మనం రియాక్ట్ అయితే వారు చేసిన కామెంట్స్&zwnj;కు అటెన్షన్ పెరిగిపోతుంది. రియాక్ట్ కాకపోతే మరుగున పడుతుంది. ఒకరిని బాధ పెట్టడం ఎంతవరకు కరెక్ట్ అనేది వారి విజ్ఞతకే వదిలేస్తున్నాను. నాకు ఇండస్ట్రీలో ఎవరితో గొడవలు లేవు. నా కుటుంబానికి కూడా అంతే.
భవిష్యత్తు ప్రణాళిక ఏమైనా ఉందా?
ఉయ్యాలవాడ నరసింహారెడ్డి సినిమా లైన్&zwnj;లో ఉంచాను. అలానే సురేందర్ రెడ్డి డైరెక్షన్&zwnj;లో ఓ సినిమా అనుకుంటున్నాం. బోయపాటి సినిమా 152&zwnj;గా ప్లాన్ చేశాను. ఈలోగా గీతాఆర్ట్స్&zwnj;లో ఓ సినిమా చేయబోతున్నాను. ప్రస్తుతానికైతే సినిమాల మీద ఫోకస్ పెట్టాను. రెండు సినిమాల వరకు కచ్చితంగా చేస్తాను.